Desideria av Sverige og Norge

Desideria av Sverige og Norge (født Bernadine Eugenie Désirée Clary; 9. november 1777 i Marseille i Frankrike, død 16. desember 1860 i Stockholm) var dronning av Sverige og Norge gjennom sitt ekteskap med Karl Johan, den tidligere Jean Baptiste Bernadotte. Desideria er stammor til Huset Bernadotte som fortsatt sitter på den svenske tronen.

Liv og virke

Bakgrunn 
Desideria var datter av silkehandler François Clary (1725 –1794) og hans andre ektefelle Francois Rose (1737–1815), født Somis og vokste opp under den franske revolusjonen. 

Hun ble kjent med Napoléon Bonapartes bror, Joseph. Desideria søster Julie Clary giftet seg med Joseph Bonaparte og paret ble senere utnevnt av til konge og dronning av Spania av Napoléon. Desideria var i 1795 forlovet med Napoléon Bonaparte, men han brøt forlovelsen med henne da han møtte Joséphine de Beauharnais, som han giftet seg med i 1796.

Desideria og Jean Baptiste Bernadotte giftet seg 17. august 1798 på byfogdkontoret i Sceaux, en forstad til Paris og 4. juli 1799 ble deres første og eneste barn, Oscar Joseph Francois født.

Kronprinsesse av Sverige 
I 1810 ble Jean Baptiste Bernadotte valgt til Sveriges kronprins og ble adoptert av den svenske kongen Karl XIII. Den 20. desember samme år ankom Desideria Sverige sammen med sønnen Oscar. 

Desideria hadde store vansker med å finne seg til rette i Sverige. Ektefellen jobbet svært mye og hun lengtet tilbake til Paris og sin søster Julie. Allerede juni 1811 reiste hun tilbake til Paris og hun ble der i elleve år.

I Paris levde Desideria et bekvemt liv sammen med sin søster Julie. De tilhørte den innerste kretsen til keiser Napoleon fram til han tapte i slaget ved Waterloo i 1815. I 1818 døde Karl XIII og Karl Johan overtok da Sveriges trone og Desideria ble dronning av Sverige.

Først 13. juni 1823 returnerte Desideria til Sverige. Med seg hadde hun Sveriges nye kronprinsesse, Oscars brud, Josephine av Leuchtenberg.

Dronning 
Den 21. august 1829 ble Desideria kronet til dronning elleve år etter sin ektefelle.

Biografier 
 Désirée (1968) av Annemarie Selinko
 Drottningar och andra kvinnor av Anna-Stina Ulfström

Referanser

Litteratur

Eksterne lenker 
 Biografi på Prosjekt Runeberg
 Artikkel hos SNL SNL-artikkel ved WebCitation

Norges dronninger
Svenske dronninger
Huset Bernadotte
Personer fra Marseille